b'\n_START_ARTICLE_\nMenarom\n_START_PARAGRAPH_\nMenarom PEC Gala\xc8\x9bi este o companie produc\xc4\x83toare de echipamente navale din Rom\xc3\xa2nia._NEWLINE_Activele Menarom SA, evaluate la \xc8\x99apte milioane de euro, au fost v\xc3\xa2ndute, \xc3\xaen august 2007, de Autoritatea pentru Valorificarea Activelor Statului grupului Euro PEC contra sumei de 5,6 milioane de euro._NEWLINE_Noua societate, Menarom PEC, a p\xc4\x83strat gama tradi\xc8\x9bional\xc4\x83 de produse, care include mecanisme navale de punte, echipamente pentru procese industriale, sta\xc8\x9bii \xc8\x99i tablouri electrice, electromagne\xc8\x9bi industriali \xc8\x99i trasee de cablu._NEWLINE_\xc3\x8en prezent, Menarom PEC face livr\xc4\x83ri at\xc3\xa2t pe pia\xc8\x9ba european\xc4\x83 (\xc3\xaen Olanda, Germania, Norvegia, Grecia sau Fran\xc8\x9ba), c\xc3\xa2t \xc8\x99i pe pia\xc8\x9ba intern\xc4\x83 (c\xc4\x83tre \xc8\x98antierul Naval Damen Gala\xc8\x9bi, \xc8\x98antierele Navale Aker din Br\xc4\x83ila \xc8\x99i Tulcea, \xc8\x98antierul Naval Giurgiu sau c\xc4\x83tre compania siderurgic\xc4\x83 ArcelorMittal)._NEWLINE_Cifra de afaceri \xc3\xaen 2007: 1,3 milioane lei_NEWLINE_Menarom, societate g\xc4\x83l\xc4\x83\xc8\x9bean\xc4\x83 specializat\xc4\x83 \xc3\xaen produc\xc8\x9bia de echipamente navale, a intrat \xc3\xaen \xe2\x80\x9edivizia\xe2\x80\x9d Rolls-Royce'